text: Crompars ot que Cléomadès
   Li dist, s'en fu tous abaubis ;
   Sans congié s'est de là partis.
   Mas et dolans fu, et honteus
   Tout aussi comme li pris leus
   Qui n'ose nului regarder.
   Se parti d'iluec sans parler.
   PageV01P137
   En la vile s'en vint tout droit
   Où plenté de sa gent avoit
   Qui là l'avoient atendu,
   Dolant de cuer et irascu,
   Pour ce que leur seigneur savoient
   Enprisonné, et bien véoient
   Que il avoit fait fausseté ;
   Ne pourquant l'orent agardé.
  